**Emaslooma seemendusandmete registreerimise kord**

1. Üldsätted
	1. Seemendusandmete registreerimise korra aluseks on Põllumajandusloomade aretuse seaduse (PLAS) § 24 p. 7 ja 8. Juhindutakse ka aretuslooma ja aretusmaterjali aretuseks sobivaks tunnistamise korrast.
	2. Seemendusandmete registreerimise korraldamise ja kontrollimise eest vastutab Eesti Tõuloomakasvatajate Ühistu (ETKÜ) tõuraamatu- ja aretusosakond.
	3. Seemendusregistrid ja arve-seemendustunnitus säilitab seemendaja 25 aastat.
	4. Seemenduste sisestuslehed arhiveeritakse ETKÜ-s ja säilitatakse vähemalt 5 aastat.
	5. Seemendusandmed asuvad elektrooniliselt Eesti Põllumajandusloomade Jõudluskontrolli AS andmebaasis.
	6. Kõik seemendatavad emasloomad peavad olema identifitseeritud ja märgistatud vastavalt kehtivale korrale ning loomatauditõrje seaduse § 11 alusel.
2. Seemendusandmete registreerimine
	1. Seemendusandmete registreerimise algdokumendiks on seemendusregister
	2. Seemendajal on kohustus registreerida kõik teostatud seemendused kronoloogilises järjekorras seemendusregistris. Registrisse kantakse ka aretuseks mitte sobivate pullidega teostatud seemendused.
	3. Väljaspool ETKÜ-d ostetud spermaga teostatud seemendused registreeritakse seemendusregistris. Taolistele seemendustele lisatakse järjekorranumbri ette märge, et sellised seemendused oleks eristatavad. Märge tehakse ka paberkandjal esitatud seemendusaruandesse.
	4. Ühte seemendusregistrisse võib kanda ühe omaniku loomade kõik seemendused mitme aasta vältel. Erasektori seemenduste kohta võib pidada ühte seemendusregistrit mitmele omanikule. Seemenduste kohta tehakse ka seal sissekanded kronoloogilises järjekorras.
	5. Karjades, kus seemendusregister ei asu loomaomaniku valduses, koostab seemendaja arve-seemendustunnistuse (vormid lisatud), millest üks eksemplar jäetakse loomaomanikule. Arve-seemendustunnistus koostatakse iga päeva kohta, millal seemendused teostati. Keelatud on arve-seemendustunnistust koostada nädalate või kuude kohta.
	6. Tunnistusele märgitakse samal päeval seemendatud veise (veiste) registrinumber, kasutatud seemenduspull ning spermadooside arv.
	7. Seemendusregistri andmete alusel koostab seemendaja seemendusaruande (vormid lisatud) ja esitab selle ETKÜ-le, p. 2.8 toodud variante valides, 35 päeva jooksul peale seemenduse teostamist.
	8. Seemendusaruande esitamiseks on seemendajal kaks võimalust.
		1. Seemendaja esitab paberkandjal seemendusaruande ETKÜ-le
		2. Seemendaja esitab seemendusaruande elektrooniliselt vastavalt punktis 3 toodud tingimustele.
	9. Paberkandjal aruannete õigeaegse laekumise üle peavad arvestust ETKÜ seemendusinfo sisestajad.
	10. Paberkandjal ETKÜ-sse saabunud seemendusaruanded sisestatakse seemendusinfo sisestajate poolt Eesti Põllumajandusloomade Jõudluskontrolli ASi (EPJ) andmebaasi vastavalt esitatud aruannetele.
	11. Esinenud vigade kohta annab arvuti info seemendusandmete sisestajale (näidis lisatud).
3. Seemendusaruande esitamine elektrooniliselt.
	1. Seemenduste elektroonilise sisestamise õigus on ainult atesteeritud seemendajatel.
	2. Kasutajaõiguste taotlemiseks esitab seemendaja vastava avalduse (vorm lisatud) ETKÜ-le.
	3. ETKÜ taotleb Jõudluskontrolli Keskusest kasutajaõigused ja edastab need seemendaja poolt esitatud elektroonilisele aadressile.
	4. JKK-l ei ole õigust kasutajaõigusi seemendajatele jagada ilma ETKÜ nõusolekuta.
	5. Seemendajate üle, kes elektrooniliselt seemendusi sisestavad, peab arvestust ETKÜ.
	6. Seemenduste sisestamiseks kasutavad seemendajad sama programmi, mille kaudu sisestavad seemendusi ETKÜ seemendusinfo spetsialistid. Programmi elektrooniline aadress on: [www.jkkeskus.ee/insem](http://www.jkkeskus.ee/insem)
	7. Seemendaja ei ole kohustatud esitama eraldi aruannet paberkandjal elektrooniliselt sisestatud seemenduste kohta. Seemendusregistri pidamine on kohustuslik.
	8. JKK on loonud vastava vahendi sisestatud seemenduste jälgimise kohta seemendajate viisi.
4. ETKÜ poolsed kohustused andmebaasi korrashoiuks.
	1. ETKÜ esitab EPJ-le kõikide aretuseks tunnustatud seemenduspullide andmed.
	2. Saadud andmetest moodustatakse nimekirjad:
5. ainult seemendustes kasutatavad pullid,
6. nii seemenduses kui ka vaba/käest paarituses kasutatavad pullid
	1. Punktis 4.2 a toodud pullide nimekirja hoiab ETKÜ pidevalt aktiivsena. Kasutatud sperma korral kustutatakse aktiivsus EPJ andmebaasist. Mitteaktiivsete pullidega teostatud seemendusi ei saa sisestada. Probleemide korral informeeritakse ETKÜ-d.
	2. Punktis 4.2 b toodud paaritusi sisestavad loomaomanikud, kes on registreerunud andmebaasi kasutajaks EPJ kaudu.
	3. Kõikide pullide kohta on informatsioon saadaval JKK kodulehel või aadressil: [www.jkkeskus.ee/bulls/bulls.php](http://www.jkkeskus.ee/bulls/bulls.php).
	4. Tunnustamata pullidega teostatud seemendusandmeid andmebaasi ei kanta.
7. Seemenduste sisestamiseks paberkandjal esitatud vormiga kantakse järgmised andmed:
	1. Seemendamise kuupäev
	2. Looma registrinumber (kohustuslik)
	3. Looma inventarinumber (soovitav)
	4. Kasutatud pulli nimi
	5. Kasutatud pulli seemenduskood Eestis